8. ΒΑΣΙΛΙΚΟΝ ΔΙΑΤΑΓΜΑ της 2/6 Ιουλ. 1945 (ΦΕΚ Α΄ 175) Περί ορισμού πρώτων αναγκαίων εδρών της Θεολογικής, και της Ιατρικής Σχολής του Πανεπιστημίου Θεσσαλονίκης. Έχοντες υπ’ όψει τας διατάξεις του άρθρ. 2 του υπ’ αριθ. 361/45 Α. Νόμου «περί ανασυγκροτήσεως της Θεολογικής και της Ιατρικής Σχολής του Πανεπιστημίου Θεσσαλονίκης», προτάσει του Ημετέρου επί των θρησκευμάτων και Εθνικής Παιδείας Υπουργού, στηριζομένη εις σχετικήν γνώμην των Σχολών Ιατρικής και Θεολογικής του Πανεπιστημίου Αθηνών, διατυπωθείσαν δια των υπ’ αριθ. 60/45 και 379/1945 εγγράφων αυτών, μετά σύμφωνον γνώμην του Συμβουλίου Επικρατείας περιληφθείσαν εις την υπ’ αριθ. 181/28-6-1945 πράξιν αυτού, απεφασίσαμεν και διατάσσομεν: Μέχρι της υπό της Θεολογικής και Ιατρικής Σχολής του Πανεπιστημίου Θεσσαλονίκης υποδειχθησομένης συμπληρώσεως τακτικών και εκτάκτων εδρών αυτών ορίζομεν ως πρώτας αναγκαίας δια την λειτουργίαν των Σχολών τούτων τας ως κάτωθι τακτικάς έδρας: Ι.Δια την Θεολογικήν Σχολήν Τακτικαί 1)Εισαγωγής εις την Παλαιάν Διαθήκην και της ερμηνείας των εβδομήκοντα. 2)Εισαγωγής και ερμηνείας της Καινής Διαθήκης. 3)Γενικής Εκκλησιαστικής Ιστορίας. 4)Πατρολογίας μετ’ αναγνώσεως των πατερικών έργων. 5)Δογματικής και Συμβολικής Θεολογίας. 6)Κατηχητικής και Εγκυκλοπαιδείας της Θεολογίας. Σελ.460 7)Ομιλιτικής και λειτουργικής (εις το περιεχόμενον της οποίας προσετέθη και η Υμνολογία δια του Β.Δ. 9/22 Οκτ. 1952, ΦΕΚ Α 309). 8)Ιστορίας των Δογμάτων και της Οικουμενικής Κινήσεως, ης το περιεχόμενον είναι :1)Η έρευνα και έκθεσις της ιστορικής αναπτύξεως των θεμελιωδών αληθειών της αποκαλύψεως εν τη Ορθοδόξω Καθολική Εκκλησία εν αντιπαραβολή και συσχετισμώ προς τας εκάστοτε αιρέσεις και ετεροδιδασκαλίας και 2)η έρευνα και έκθεσις των προβλημάτων και των καταβληθεισών προσπαθειών υπέρ της ενώσεως πάντων της Μιάς Αγίας Καθολικής και Αποστολικής Εκκλησίας, ιδία δε των προβλημάτων και της κατά τους νεωτέρους χρόνους καταβληθείσης και καταβαλλομένης προσπαθείας. (Β.Δ. 9/22 Οκτ. 1952 ΦΕΚ Α΄ 309). 9)(Ιστορία του Προχριστιανικού Πνευματικού Βίου. Συσταθείσα δια του Β.Δ. 751 της 10/15 Δεκ. 1964, ΦΕΚ Α΄ 247 και καθορισθέντος του περιεχομένου αυτής, δια του Β.Δ. 661 της 2/7 Αυγ. 1965, ΦΕΚ Α΄ 159, κατηργήθη δια του Β.Δ. 378 της 19/30 Μαίου 1973, ΦΕΚ Α΄ 115). 10)Γενικής Εκκλησιαστικής Γραμματολογίας (εις το περιεχόμενον της οποίας προσετέθη η Αγιολογία δια του Β.Δ. 9/22 Οκτ. 1952, ΦΕΚ Α΄ 309). Δια του Β.Δ. 378 της 19/30 Μαίου 1973 (ΦΕΚ Α΄ 115) η ανωτέρω έδρα μετωνομάσθη εις «Α τακτική έδρα Εκκλησιαστικής Γραμματολογίας μετ’ αναγνώσεως Πατερικών Έργων» και ιδρύθη Β΄ τοιαύτη με περιεχόμενον την ανάλυσιν των συγγραμμάτων των Πατέρων και Εκκλησιαστικών συγγραφέων ως και την εξέτασιν της Θεολογικής αυτών διδασκαλίας, μετ’ αναφοράς εις την Ιστορίαν του Προχριστιανικού Πνευματικού Βίου. Έκτακτοι αυτοτελείς έδραι 1)Χριστιανικής και Βυζαντινής Αρχαιολογίας, (Β.Δ. 9/22 Οκτ. 1952 ΦΕΚ Α΄ 309). 2)Ηθικής και Χριστιανικής Κοινωνιολογίας. (Νόμ. 3241/1955). 3)(Θεωρίες του Κοινωνικού Έργου, ης το περιεχόμενον είναι Εισαγωγή εις την Κοινωνικήν Εργασίαν και Μέθοδοι αυτής. Κοινωνική Εργασία κατά περίπτωσιν, καθ’ ομάδας και εις την Κοινότητα. (Β.Δ. 751 της 10/15 Δεκ. 1964, ΦΕΚ Α΄ 247, Β.Δ. 661 της 2/7 Αυγ. 1965, ΦΕΚ Α΄ 159 , Β.Δ. 792 της 21 Σεπτ./6 Οκτ. 1966, ΦΕΚ Α΄ 203). Η έκτακτος αυτοτελής έδρα της Θεωρίας του Κοινωνικού Έργου κατηργήθη δια του Β.Δ. 821 της 30 Νοεμ./10 Δεκ. 1969 (ΦΕΚ Α΄ 263) 31.Ε.β.7-8 Θεολογική Σχολή Πανεπιστημίου Θεσ/νίκης 